160कोशिका
कोशिका () सजीवों के शरीर की रचनात्मक और क्रियात्मक इकाई है और प्राय: स्वत: जनन की सामर्थ्य रखती है। यह विभिन्न पदार्थों का वह छोटे-से-छोटा संगठित रूप है जिसमें वे सभी क्रियाएँ होती हैं जिन्हें सामूहिक रूप से हम जीवन कहते हैं।

'कोशिका' का अंग्रेजी शब्द सेल () लैटिन भाषा के 'शेलुला' शब्द से लिया गया है जिसका अर्थ 'एक छोटा कमरा' है। कुछ सजीव जैसे जीवाणुओं के शरीर एक ही कोशिका से बने होते हैं, उन्हें एककोशकीय जीव कहते हैं जबकि कुछ सजीव जैसे मनुष्य का शरीर अनेक कोशिकाओं से मिलकर बना होता है उन्हें बहुकोशकीय सजीव कहते हैं। कोशिका की खोज रॉबर्ट हूक ने १६६५ ई० में किया।"...            ,    -,          ..  ,  , ..         ,  ,    ,          ,         . . ."           .    १८३९ ई० में श्लाइडेन तथा श्वान ने कोशिका सिद्धान्त प्रस्तुत किया जिसके अनुसार सभी सजीवों का शरीर एक या एकाधिक कोशिकाओं से मिलकर बना होता है तथा सभी कोशिकाओं की उत्पत्ति पहले से उपस्थित किसी कोशिका से ही होती है।

सजीवों की सभी जैविक क्रियाएँ कोशिकाओं के भीतर होती हैं। कोशिकाओं के भीतर ही आवश्यक आनुवांशिक सूचनाएँ होती हैं जिनसे कोशिका के कार्यों का नियंत्रण होता है तथा सूचनाएँ अगली पीढ़ी की कोशिकाओं में स्थानान्तरित होती हैं।

कोशिकाओं का विधिवत अध्ययन कोशिका विज्ञान () या 'कोशिका जैविकी' ( ) कहलाता है।

 आविष्कार एवं अनुसंधान का इतिहास 
 रॉबर्ट हुक ने 1665 में बोतल की कार्क की एक पतली परत के अध्ययन के आधार पर मधुमक्खी के छत्ते जैसे कोष्ठ देखे और इन्हें कोशा नाम दिया। यह तथ्य उनकी पुस्तक माइक्रोग्राफ़िया में छपा। राबर्ट हुक ने कोशा-भित्तियों के आधार पर कोशा शब्द प्रयोग किया।
 1674 एंटोनी वॉन ल्यूवेन्हॉक ने जीवित कोशा का सर्वप्रथम अध्ययन किया। 
उन्होंने जीवित कोशिका को दाँत की खुरचनी में देखा था ।

 1831 में रॉबर्ट ब्राउन ने कोशिका में 'केंद्रक एवं केंद्रिका' का पता लगाया।
 तदरोचित नामक वैज्ञानिक ने 1824 में कोशिका सिद्धांत ( ) का विचार प्रस्तुत किया, परन्तु इसका श्रेय वनस्पति-विज्ञान-शास्त्री श्लाइडेन (  ) और जन्तु-विज्ञान-शास्त्री श्वान ( ) को दिया जाता है जिन्होंने ठीक प्रकार से कोशिका सिद्धांत को (1839 में) प्रस्तुत किया और बतलाया कि 'कोशिकाएं पौधों तथा जन्तुओं की रचनात्मक इकाई हैं।'
 1855 : रुडॉल्फ विर्चो ने विचार रखा कि कोशिकाएँ सदा कोशिकाओं के विभाजन से ही पैदा होती हैं।
 1953: वाट्सन और क्रिक (  ) ने डीएनए के 'डबल-हेलिक्स संरचना' की पहली बार घोषणा की।
 1981: लिन मार्गुलिस ( ) ने कोशिका क्रम विकास में 'सिबियोस' (   ) पर शोधपत्र प्रस्तुत किया।
 1888: में वाल्डेयर () ने गुणसूत्र () का नामकरण किया ।
 1883: ईमें स्विम्पर (ने पर्णहरित () ) का नामकरण किया ।
 1892: में वीजमैन () ने सोमेटोप्लाज़्म () एवं जर्मप्लाज्म () के बीच अंतर स्पष्ट किया।
 1955: में जी.इ पैलेड (.. ) ने राइबोसोम () की खोज की। 

 प्रकार 
300दो प्रकार की कोशिकाएँ : यूकैरोटिक (बाएँ) तथा प्रोकैरिओटिक (दाएँ)
कोशिकाएँ दो प्रकार की होती हैं, 
 प्रोकैरियोटिक कोशिका ( ) तथा 
 यूकैरियोटिक कोशिका ( )
प्रोकैरियोटिक कोशिकाएँ प्रायः स्वतंत्र होती हैं जबकि यूकैरियोटिक कोशिकाएँ, बहुकोशीय प्राणियों में पायी जाती हैं। प्रोकैरियोटिक कोशिका में कोई स्पष्ट केन्द्रक नहीं होता है। इनमें पाए जाने वाले अल्पविकसित केन्द्रक को केंद्रकाभ कहते है जो कोशिका द्रव में बिखरे होते हैं। इस प्रकार की कोशिका जीवाणु तथा नीली हरी शैवाल में पायी जाती है। सभी उच्च श्रेणी के पौधों और जन्तुओं में यूकैरियोटिक प्रकार की कोशिका पाई जाती है। सभी यूकैरियोटिक कोशिकाओ में संगठित केन्द्रक पाया जाता है जो एक आवरण से ढका होता है।

 कोशिका संरचना 
कोशिकाएँ सजीव होती हैं तथा वे सभी कार्य करती हैं, जिन्हें सजीव प्राणी करते हैं। इनका आकार अतिसूक्ष्म तथा आकृति गोलाकार, अंडाकार, स्तंभाकार, रोमकयुक्त, कशाभिकायुक्त, बहुभुजीय आदि प्रकार की होती है। ये जेली जैसी एक वस्तु द्वारा घिरी होती हैं। इस आवरण को कोशिकावरण ( ) या कोशिका-झिल्ली कहते हैं यह झिल्ली अवकलीय पारगम्य ( ) होती है जिसका अर्थ है कि यह झिल्ली किसी पदार्थ (अणु या ऑयन) को मुक्त रूप से पार होने देती है, सीमित मात्रा में पार होने देती है या बिल्कुल रोक देती है। इसे कभी-कभी 'जीवद्रव्य कला' ( ) भी कहा जाता है। इसके भीतर निम्नलिखित संरचनाएँ पाई जाती हैं:-

(1) केंद्रक एवं केंद्रिका
(2) जीवद्रव्य
(3) गोल्गी सम्मिश्र या गोल्गी यंत्र
(4) कणाभ सूत्र
(5) अंतर्प्रद्रव्य डालिका
(6) गुणसूत्र (पितृसूत्र) एवं जीन
(7) राइबोसोम तथा सेन्ट्रोसोम
(8) लवक

कुछ खास भिन्नताओं को छोड़ सभी प्रकार की कोशिकाओं, पादप एवं जन्तु कोशिका की संरचना लगभग एक जैसी होती है। ये सजीव और निर्जीव दोनों तरह की इकाईयों से मिलकर बनी होती हैं। एक सामान्य कोशिका या प्रारूपिक कोशिका के मुख्य तीन भाग हैं, कोशिकावरण, कोशिका द्रव्य एवं केन्द्रक। कोशिकावरण कोशिका का सबसे बाहर का आवरण या घेरा है। पादप कोशिका में कोशिका भित्ति और कोशिका झिल्ली मिलकर कोशिकावरण का निर्माण करते हैं। जन्तु कोशिका में कोशिका भित्ति नहीं पाई जाती अतः कोशिका झिल्ली ही सबसे बाहरी आवरण है। कोशिका झिल्ली एवं केन्द्रक के बीच के भाग को कोशिका द्रव्य कहा जाता है, इसमें विभिन्न कोशिकांग होते हैं। केन्द्रक कोशिका के अन्दर पाये जाने वाली एक गोल एवं सघन रचना है। केन्द्रक को कोशिका का 'मस्तिष्क' कहा जाता है। जिस प्रकार शरीर के सारे क्रियायों का नियंत्रण मस्तिष्क करता है ठीक उसी प्रकार कोशिका के सारे कार्यों का नियंत्रण केन्द्रक द्वारा होता है।

 केंद्रक
एक कोशिका में सामान्यतः एक ही केंद्रक () होता है, किंतु कभी-कभी एक से अधिक केंद्रक भी पाए जाते हैं। कोशिका के समस्त कार्यों का यह संचालन केंद्र होता है। जब कोशिका विभाजित होती है तो इसका भी विभाजन हो जाता है। केंद्रक कोशिका के भीतर एक तरल पदार्थ कोशिकाद्रव्य () में प्राय: तैरता रहता है। इसका यद्यपि कोई निश्चित स्थान नहीं होता, तथापि यह अधिकतर लगभग मध्यभाग में ही स्थित होता है। कुछ कोशिकाओं में इसकी स्थिति आधारीय () और कुछ में सीमांतीय () भी होती है। केंद्रक की आकृति गोलाकार, वर्तुलाकार या अंडाकार होती है। तथापि, कभी-कभी यह बेलनाकार, दीर्घवृत्ताकार, सपात, शाखान्वित, नाशपाती जैसा, भालाकार आदि स्वरूपों का भी हो सकता है। इसके भीतर केंद्रकरस ( ) केंद्रिका () तथा पितृसूत्र () पाए जाते हैं। केंद्रक के आवरण को केंद्रककला (   ) कहते हैं।

 केंद्रिका () 
प्रत्येक केंद्रक में एक या अधिक केंद्रिकाएँ पाई जाती हैं। कोशिका विभाजन की कुछ विशेष अवस्था में केंद्रिका लुप्त हो जाती, किंतु बाद में पुन: प्रकट हो जाती है। केंद्रिका के भीतर रिबोन्यूक्लीइक अम्ल (   ) तथा कुछ विशेष प्रकार के एंज़ाइम अधिक मात्रा में पाए जाते हैं। केंद्रिका सूत्रण () या सूत्री विभाजन में महत्वपूर्ण भूमिका अदा करते हैं।

 जीवद्रव्य () 
यह एक गाढ़ा तरल पदार्थ होता है जो स्थानविशेष पर विशेष नामों द्वारा जाना जाता है; जैसे, द्रव्यकला ( ) तथा केंद्रक के मध्यवर्ती स्थान में पाए जाने वाले जीवद्रव्य को कोशिकाद्रव्य ( ) और केंद्रक झिल्ली ( ) के भीतर पाए जाने वाले जीवद्रव्य को केंद्रक द्रव्य () कहते हैं। कोशिका का यह भाग अत्यंत चैतन्य और कोशिका की समस्त जैवीय प्रक्रियाओं का केंद्र होता है। इसे इसीलिए 'सजीव' () कहा जाता है। जीव वैज्ञानिक इसे 'जीवन का भौतिक आधार' (   ) नाम से संबोधित करते हैं। आधुनिक जीव वैज्ञानिकों ने जीवद्रव्य का रासायनिक विश्लेषण करके यह तो पता लगा लिया है कि उसका निर्माण किन-किन घटकों द्वारा हुआ है, किंतु आज तक किसी भी वैज्ञानिक को उसमें (जीवद्रव्य) प्राण का संचार करने में सफलता हाथ नहीं लगी है। ऐसा है यह प्रकृति का रहस्यमय पदार्थ।

जीवद्रव्य का निर्माण कार्बन, हाइड्रोजन, ऑक्सीजन तथा अनेक कार्बनिक () तथा अकार्बनिक () पदार्थो द्वारा हुआ होता है। इसमें जल की मात्रा लगभग 80 प्रोटीन 15, वसाएँ 3 तथा कार्बोहाइड्रेट 1 और अकार्बनिक लवण की 1 होती है। जीवद्रव्यों के कई प्रकार होते हैं, जैसे कोलाइड (), कणाभ (), तंतुमय (), जालीदार (), कूपिकाकार (), आदि।

 गोल्गी सम्मिश्र या यंत्र (   ) 
इस अंग का यह नाम इसके खोजकर्ता कैमिलो गोल्गी, के नाम पर पड़ा है, जिन्होंने 1898 में सर्वप्रथम इसकी खोज की। यह अंग साधारणतः केंद्रक के समीप, अकेले या समूहों में पाया जाता है। इसकी रचना तीन तत्वों () या घटकों () द्वारा हुई होती है : सपाट कोश ( ), बड़ी बड़ी रिक्तिकाएँ ( ) तथा आशय ()। यह एक प्रकार के जाल () जैसा दिखलाई देता है। इनका मुख्य कार्य कोशिकीय स्रवण ( ) और प्रोटीनों, वसाओं तथा कतिपय किण्वों () का भडारण करना () है।

 कणाभसूत्र () 
ये कणिकाओं () या शलाकाओं () की आकृतिवाले होते हैं। ये अंगक () कोशिकाद्रव्य () में स्थित होते हैं। इनकी संख्या विभिन्न जंतुओं में पाँच लाख तक हो सकती है। इनका आकार 12 माइक्रॉन से लेकर 2 माइक्रॉन के बीच होता है। विरल उदाहरणों ( ) में इनकी लंबाई 40 माइक्रॉन तक हो सकती है। इनके अनेक कार्य बतलाए गए हैं, जो इनकी आकृति पर निर्भर करते हैं। तथापि इनका मुख्य कार्य कोशिकीय श्वसन ( ) बतलाया जाता है। इन्हें कोशिका का 'पावर प्लांट' ( ) कहा जाता है, क्योंकि इनसे आवश्यक ऊर्जा () की आपूर्ति होती रहती है।

 अंतर्प्रद्रव्य जालिका ( ) 
यह जालिका कोशिकाद्रव्य () में आशयों () और नलिकाओं () के रूप में फैली रहती है। इसकी स्थिति सामान्यतः केंद्रकीय झिल्ली ( ) तथा द्रव्यकला ( ) के बीच होती है, किंतु यह अक्सर संपूर्ण कोशिका में फैली रहती है। यह जालिका दो प्रकार की होती है : चिकनी सतहवाली ( ) और खुरदुरी सतहवाली ( )। इसकी सतह खुरदुरी इसलिए होती है कि इस पर राइबोसोम () के कण बिखरे रहते हैं। इसके अनके कार्य बतलाए गए हैं, जैसे यांत्रिक आधारण ( ), द्रव्यों का प्रत्यावर्तन (  ), अंत: कोशिकीय अभिगमन ( ), प्रोटोन संश्लेषण ( ) इत्यादि।

 गुणसूत्र या पितृसूत्र () 
यह शब्द क्रोम (  ) तथा सोमा (  ) शब्दों से मिलकर बना है, जिसका अर्थ होता है : रंगीन पिंड ( )। गुणसूत्र केंद्रकों के भीतर जोड़ों () में पाए जाते हैं और कोशिका विभाजन के साथ केंद्रक सहित बाँट जाया करते हैं। इनमें स्थित जीवों की पूर्वजों के पैत्रिक गुणों का वाहक कहा जाता है। इनकी संख्या जीवों में निश्चित होती है, जो एक दो जोड़ों से लेकर कई सौ जोड़ों तक हो सकती है। इनका आकार 1 माइक्रॉन से 30 माइक्रोन तक (लंबा) होता है। इनकी आकृति साधारणतः अंग्रेजी भाषा के अक्षर  जैसी होती हैं। इनमें न्यूक्लिओ-प्रोटीन (--) मुख्य रूप से पाए जाते हैं। पितृसूत्रों के कुछ विशेष प्रकार भी पाए जाते हैं, जिन्हें लैंपब्रश पितृसूत्र ( ) और पोलीटेने क्रोमोसोम ( ) की संज्ञा दी गई है। इन्हें , , , , आदि नामों से संबोधित किया जाता है।

 जीन () 
जीनों को पैत्रिक गुणों का वाहक (   ) माना जाता है। क्रोमोसोम या पितृसूत्रों का निर्माण हिस्टोन प्रोटीन तथा डिऑक्सीराइबोन्यूक्लिक ऐसिड    तथा राइबोन्यूक्लिक ऐसिड    से मिलकर हुआ होता है। जीन का निर्माण इन्हीं में से एक, डी॰ एन॰ ए॰ द्वारा होता है। कोशिका विभाजनों के फलस्वरूप जब नए जीव के जीवन का सूत्रपात होता है, तो यही जीन पैतृक एवं शरीरिक गुणों के साथ माता पिता से निकलकर संततियों में चले जाते हैं। यह आदान प्रदान माता के डिंब () तथा पिता के शुक्राणु () में स्थित जीनों के द्वारा संपन्न होता है। सन् 1970 के जून मास में अमरीका स्थित भारतीय वैज्ञानिक श्री हरगोविंद खुराना को कृत्रिम जीन उत्पन्न करने में अभूतपूर्व सफलता मिली थी। इन्हें सन् 1978 में नोबेल पुरस्कार मिला था।

 रिबोसोम () सेंट्रोसोम () 
सूक्ष्म गुलिकाओं के रूप में प्राप्त इन संरचनाओं को केवल इलेक्ट्रॉन माइक्रॉस्कोप के द्वारा ही देखा जा सकता है। इनकी रचना 50 प्रोटीन तथा 50 आर॰ एन॰ ए॰ द्वारा हुई होती है। ये विशेषकर अंतर्प्रद्रव्य जालिका के ऊपर पाए जाते हैं। इनमें प्रोटीनों का संश्लेषण होता है।

सेंट्रोसोम () ये केंद्रक के समीप पाए जाते हैं। इनके एक विशेष भाग को सेंट्रोस्फीयर () कहते हैं, जिसके भीतर सेंट्रिओलों () का एक जोड़ा पाया जाता है। कोशिका विभाजन के समय ये विभाजक कोशिका के ध्रुव () का निर्धारण और कुछ कोशिकाओं में कशाभिका () जैसी संरचनाओं को उत्पन्न करते हैं।

 लवक () 
लवक अधिकतर पौधों में ही पाए जाते हैं। ये एक प्रकार के रंजक कण ( ) हैं, जो जीवद्रव्य () में यत्र तत्र बिखरे रहते हैं। क्लोरोफिल () धारक वर्ण के लवक को हरित् लवक () कहा जाता है। इसी के कारण वृक्षों में हरापन दिखलाई देता है। क्लोरोफिल के ही कारण पेड़ पौधे प्रकाश संश्लेषण () करते हैं। कुछ वैज्ञानिकों के मतानुसार लवक कोशिकाद्रव्यीय वंशानुगति ( ) के रूप में कोशिका विभाजन के समय संतति कोशिकाओं में सीधे सीधे स्थानांतरित हो जाते हैं।

 कोशिका विभाजन (   ) 
कोशिका विभाजन के प्रक्रिया की जानकारी सर्वप्रथम 1855 ई. में विरचाऊ को हुई।

कोशिका में विभाजन तीन तरीके से होता है 

असूत्री विभाजन (  ) : जीवाणु, नील हरित शैवाल, यीस्ट, अमीबा तथा कुछ अन्य प्रोटोजोआ आदि जिनमें अविकसित कोशिकाएँ होती हैं, उनमें असूत्री विभाजन होती है।

समसूत्री विभाजन (  ) : समसूत्री विभाजन सिर्फ कायिक कोशिकाओं ( ) में होता है।

 1882 ई. में वाल्टर फ्लेमिंग द्वारा ही कोशिका के इस विभाजन को  (समसूत्री विभाजन) नाम दिया गया।
 समसूत्री विभाजन इंटरफेज, प्रोफेज, मेटाफेज, एनाफेज तथा टेलोफेज जैसी 5 अवस्थाओं में संपन्न होता है।
 दो कोशिका विभाजनों के बीच की वह अवधि जिसमें कोशिका स्वयं को विभाजन के लिए तैयार करती है, इंटरफेज कहलाती है।
 प्रोफेज विभाजन की प्रथम अवस्था है। इसके अंत तक केंद्रक विलुप्त हो जाता है।
 गुणसूत्र मध्य रेखा ( ) पर मेटाफेज में आते हैं।
 एनाफेज सबसे कम अवधि (2-3 मिनट) में संपन्न होने वाली अवस्था है। इसमें क्रोमैटिड
 .. या  की आकृति ले लेते हैं।
 समसूत्री विभाजन की अंतिम अवस्था टेलोफेज है।
 समसूत्री विभाजन के परिणामस्वरूप एक जनक कोशिका से दो संतति कोशिकाओं का जन्म होता है।
 समसूत्री विभाजन के परिणाम स्वरूप बने प्रत्येक संतति कोशिका में गुणसूत्रों की संख्या जनक कोशिका के समान ही होती है।
 विभाजन के कारण जीवों में वृद्धि एवं विकास होता है। कुछ सूक्ष्म जीवों में इसी विभाजन के द्वारा अलैंगिक प्रजनन की क्रिया होती है।
 समसूत्री विभाजन द्वारा शरीर में नवीन कोशिकाओं का निर्माण होता है, इस प्रकार शरीर की मरम्मत होती है एवं घाव भरते हैं।

अर्द्धसूत्री विभाजन (  )

 इसे न्यूनकारी विभाजन भी कहते हैं
 इस विभाजन का नाम  1905 ई. में फार्मर तथा मूरे ने रखा।
 अर्द्धसूत्री विभाजन की ओर वीज मैन द्वारा की गई तथा इसका सर्वप्रथम विस्तृत अध्ययन 1888 ई. में स्ट्रॉसवर्गर ने किया।
 यह विभाजन सिर्फ जनन कोशिकाओं ( ) में होता है।
 अर्द्धसूत्री विभाजन की दो अवस्थाएँ होती हैंअर्द्धसूत्री- एवं अर्द्धसूत्री-)
 अर्द्धसूत्री- विभाजन में चार अवस्थायें आती हैंप्रोफेज-, मेटाफेज-, एनाफेज- तथा टेलोफेज-।

कोशिका में जीवद्रव्य पाया जाता है जिसे वैज्ञानिक हक्सले ने जीवन का भौतिक आधार बताया।

जीवद्रव्य में सर्वाधिक मात्रा में जल पाया जाता है जबकि कार्बनिक पदार्थ के रूप में सर्वाधिक मात्रा में प्रोटीन पायी जाती है।

 कार्य 
 वृद्धि तथा चयापचय 
 सृजन 
 प्रोटीन संश्लेषण 

 सन्दर्भ 

 इन्हें भी देखें 
 कोशिका विज्ञान ()
 ऊतक विज्ञान ()
 कोशिकांग ()

श्रेणी:कोशिकाविज्ञान
श्रेणी:कोशिका
श्रेणी:हिन्दी विकि डीवीडी परियोजना